সরকারি বাংলোয় সিসোদিয়া, দিল্লির মুখ্যমন্ত্রীর বিরুদ্ধে হওয়া মামলা খারিজ হাইকোর্টে

ওয়েব ডেস্ক: প্রাক্তন উপ মুখ্যমন্ত্রী মণীশ সিসোদিয়াকে (Manish Sisodia) সরকারি বাংলোয় থাকতে দেওয়ায় মুখ্যমন্ত্রী আতিশীর (Atishi Marlena) বিরুদ্ধে হওয়া জনস্বার্থ মামলা (PIL) খারিজ দিল্লি হাইকোর্টে (Dlehi High Court)। এই প্রসঙ্গে কোনও আইন বা নিয়মভঙ্গ হয়ে থাকলে কর্তৃপক্ষ প্রয়োজনীয় পদক্ষেপ করতে পারে। সেই ক্ষমতা তাদের আছে। কিন্তু আদালত এই প্রসঙ্গে কোনও নির্দেশ দেবে না। বুধবার মন্তব্য দিল্লি হাইকোর্টের ভারপ্রাপ্ত প্রধান বিচারপতি বিভু বাখরু ও বিচারপতি তুষার রাও গেডেলার ডিভিশন বেঞ্চের।

মামলাকারীর অভিযোগ, সরকারি ওই বাংলোটি সিসোদিয়ার জন্য বরাদ্দ করা হয়। কিন্তু আবগারি নীতি কেলেঙ্কারিতে সিসোদিয়া গ্রেফতার হওয়ার পর ২০২৩ সালের মার্চে সেটি বরাদ্দ হয় আতিশীর জন্য। কিন্তু তারপরও বাংলোটিতে সিসোদিয়ার পরিবার থেকে যায়। এমনকি সিসোদিয়া পদত্যাগ করার পরেও।
আরও অভিযোগ, আতিশী কখনওই ওই বাংলাতে আসেননি। তিনি নয়াদিল্লির জংপুরায় থাকেন। আশ্চর্যজনকভাবে এই প্রসঙ্গে তিনি কখনও কোথাও আপত্তি করেননি।

আরও পড়ুন: বাড়ছে ইন্ডিয়া-র ফাটল! কেজরিওয়ালকে ফের তোপ রাহুলের

সমাজকর্মী সঞ্জীব জৈন এই মামলা করেছিলেন। অভিযোগ ছিল, এটা সরকারি সম্পত্তির পরিষ্কার অপব্যবহার।